Document ID: 31981R2898

KOMISIJOS REGLAMENTAS (EEB) Nr. 2898/81
1981 m. spalio 7 d.
iš dalies pakeičiantis Reglamentą (EEB) Nr. 1371/81, nustatantį išsamias piniginės kompensacijos dydžių administracinio taikymo taisykles, Reglamentą (EEB) Nr. 243/78, numatantį išankstinį piniginės kompensacijos dydžių nustatymą, ir Reglamentą (EEB) Nr. 52/81, nustatantį išsamias stojimo kompensacijos dydžių taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Graikijos stojimo aktą,
atsižvelgdama į 1971 m. gegužės 12 d. Tarybos reglamentą (EEB) Nr. 974/71 dėl tam tikrų konjunktūrinės politikos priemonių, kurių būtina imtis žemės ūkyje atsižvelgiant į laikiną tam tikrų valstybių narių valiutų svyravimo ribų išplėtimą([1]) su paskutiniais pakeitimais, padarytais Reglamentu (EEB) Nr. 876/81([2]), ypač į jo 6 straipsnį,
atsižvelgdama į 1981 m. sausio 1 d. Tarybos reglamentą (EEB) Nr. 1/81, nustatantį bendrąsias stojimo kompensacijos dydžių grūdams taisykles([3]), ypač į jo 8 straipsnį, ir į atitinkamas kitų reglamentų, nustatančių bendruosius kompensacijos dydžius, taikomus žemės ūkio produktams arba prekėms, gautoms perdirbus žemės ūkio produktus, nuostatas,
kadangi 1981 m. gegužės 19 d. Komisijos reglamente (EEB) Nr. 1371/81([4]) nustatytos išsamios Reglamentu (EB) Nr. 974/71 nustatytų piniginės kompensacijos dydžių administracinio taikymo taisyklės;
kadangi iki 1981 m. spalio 4 d. Belgijos-Liuksemburgo ekonominė sąjunga (BLEU) ir Nyderlandai nusprendė išlaikyti iki 1971 m. gegužės 9 d. galiojusias savo valiutų svyravimų ribas ir nepakeitė santykio tarp savo valiutų, todėl išvengė piniginės kompensacijos dydžių taikymo tarp BLEU ir Nyderlandų; tačiau kadangi, pakoregavus Europos pinigų sąjungos pagrindinius kursus, įsigaliojusius 1981 m. spalio 5 d., buvo pakeistas tuometinis Belgijos/Liuksemburgo franko ir Olandijos guldeno santykis; kadangi dėl to tarp BLEU ir Nyderlandų turėtų būti taikomi piniginės kompensacijos dydžiai, o Reglamento (EEB) Nr. 1371/81 24 straipsnis atitinkamai iš dalies pakeistas; kadangi turi būti atsižvelgta į šios padėties pasekmes, o Reglamentai (EEB) Nr. 243/78([5]) ir (EEB) Nr. 52/81([6]) atitinkamai iš dalies keičiami;
kadangi šiame reglamente numatytos priemonės atitinka tam tikrų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1371/81 24 straipsnis pakeičiamas taip:
"24 straipsnis
Šiame reglamente Belgija ir Liuksemburgas (BLEU) traktuojami kaip viena valstybė narė."
2 straipsnis
Reglamento (EEB) Nr. 243/78 1 straipsnio 4 dalis pakeičiama taip:
"4. Šiame reglamente Belgija ir Liuksemburgas (BLEU) traktuojami kaip viena valstybė narė."
3 straipsnis
Reglamento (EEB) Nr. 52/81 2 straipsnis papildomas šia pastraipa:
"Tačiau ši taisyklė netaikoma produktų, kuriems taikomos piniginės kompensacijos dydžiai, atžvilgiu. Tokiu atveju Belgija ir Liuksemburgas (BLEU) traktuojamos kaip viena valstybė narė."
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. spalio 7 d.

Labels: 18
17
6